༄༅། །རྡོ་རྗེ་ཐེག་པའི་ལམ་གྱི་གནད་གསལ་བར་སྟོན་པའི་མན་
ངག་ཟུང་འཇུག་གཞལ་མེད་ཁང་དུ་བགྲོད་པའི་
ཉེ་ལམ་ཞེས་བྱ་བ་བཞུགས་སོ། །
རྗེ་བཙུན་བླ་མ་རྡོ་རྗེ་འཆང་དང་དབྱེར་མ་མཆིས་པའི་ཞབས་ཀྱི་པདྨོ་ལ་
དུས་ཐམས་ཅད་དུ་ཕྱག་འཚལ་ཞིང་སྐྱབས་སུ་མཆིའོ། །བརྩེ་བ་ཆེན་པོས་རྗེས་སུ་
གཟུང་དུ་གསོལ། གང་གི་ཐུགས་རྗེའི་འོད་ཀྱིས་རེག་ཙམ་གྱིས། །རྨོངས་པའི་ཚ་
གདུང་དྲུང་ནས་འབྱིན་མཛད་པ། །རྗེ་བཙུན་བླ་མའི་ཞབས་སེན་ཟླ་ཚེས་དཀར། །
བདག་སྙིང་ཀུནྡའི་ཟེའུ་འབྲུར་རྟག་ཏུ་བཞུགས། །རབ་འབྱམས་ཞི་ཁྲོའི་སྤྲུལ་པས་
ལྷ་ ལམ་ འགེངས། ། །སྒྲུབ་ པ་ པོ་ ལ་ བུ་ ལྟར་ བརྩེར་ དགོངས་ ནས། །མཆོག་ཐུན་
དངོས་གྲུབ་ཡིད་བཞིན་སྩོལ་མཛད་པ། ཁྱབ་བདག་འཁོར་ལོའི་མགོན་པོར་གུས་
ཕྱག་འཚལ། །རྡོ་རྗེ་འཆང་གིས་གསང་བའི་མཛོད་བཟུང་ནས། །སྐལ་བཟང་བདེ་
ཆེན་ གནས་ སུ་ འཁྲིད་པ་ ལ། ། །ནམ་ཡང་གཡེལ་བ་མེད་པའི་དམ་ཚིག་ཅན། །
གནས་གསུམ་མཁའ་འགྲོའི་ཚོགས་ཀྱིས་བདག་སྐྱོངས་ཤིག །
དེ་ལ་འདིར་ཚེ་འདིའི་བདེ་ཐབས་ཙམ་གྱིས་ཆོག་པ་མ་ཡིན་པར་འཇིག་
་པར་བསམས་ནས། ཕྱི་མའི་དོན་བསྒྲུབ་པ་ལ་འདུན་
པའི་སྐྱེ་བོ་རྣམ་དཔྱོད་ཅན་རྣམས་ཀྱི་འཇུག་ངོགས་ནི་རྒྱལ་བའི་བསྟན་པ་རིན་པོ་
ཆེ་ཁོ་ན་ཡིན་ལ། བསྟན་པ་ལ་འཇུག་པའི་སྒོ་དམ་པ་ནི་དཀོན་མཆོག་གསུམ་ལ་
སྐྱབས་ སུ་ འགྲོ་བ་ཉིད་ ཡིན་པས་ཤེས་ལྡན་དག་གིས་ཐོག་མར་དཀོན་མཆོག་
རྟེན་ཕྱི་མའི་ཚུལ་ལ་ལེགས་པར་བསམས་
-228-

རྡོ་རྗེ་ཐེག་པའི་ལམ་གྱི་གནད་གསལ་བར་སྟོན་པའི་མན་ངག་ཟུང་འཇུག་གཞལ་མེད་ཁང་དུ་བགྲོད་པའི་ཉེ་ལམ།
གསུམ་ལ་སྙིང་ནས་སྐྱབས་སུ་སོང་བ་ཞིག་གལ་ཆེ་ལ། དེ་ཡང་སྐྱབས་འགྲོའི་ཚིག་
བཏོན་པ་ཙམ་གྱིས་ཆོག་པ་མིན་གྱི། རང་ཉིད་ཐོག་མ་མེད་པ་ནས་ལས་ཉོན་གྱི་
དབང་གིས་ཁམས་གསུམ་འཁོར་བ་འདིར་རང་དབང་མེད་པར་འཁོར་ནས་སྡུག་
བསྔལ་གསུམ་གྱིས་ཡུན་དུ་མནར་བའི་ཚུལ་བསམས་པས་སྐྱོ་ཞིང་ཡིད་འབྱུང་བ་
དང་། སླར་ཡང་ཇི་སྲིད་ཉོན་མོངས་མ་སྤངས་ཀྱི་བར་དུ་སྡུག་བསྔལ་རྒྱུན་མི་ཆད་
དུ་ མྱོང་ དགོས་ ཚུལ་ བསམས་ པས་ འཇིགས་ཤིང་ སྐྲག་པ་ དང་། དཀོན་ མཆོག་
གསུམ་ལ་དེ་ལས་སྐྱོབ་པའི་ནུས་པ་ཡོད་པར་རིགས་པའི་ལམ་ནས་དྲངས་པའི་
ངེས་ཤེས་ཁྱད་པར་ཅན་བསྐྱེད་ནས་གཏིང་ཐག་པ་ནས་ཡིད་ཆེས་ཤིང་སྐྱབས་སུ་
སོང་བ་ཞིག་དགོས་སོ། །དེ་ལྟར་སྐྱབས་སུ་སོང་ནས་ལམ་ཉམས་ལེན་གྱི་རིམ་པ་
ལ་ འཇུག་ པ་ ན། སྟོན་ པ་ ཐུགས་ རྗེ་ ཅན་ དེ་ ཉིད་ ཀྱིས་ གདུལ་ བྱའི་ཁམས་དང་
བསམ་པའི་དབང་གིས་ཐེག་པའི་རྣམ་གྲངས་མང་དུ་བཀའ་སྩལ་ཀྱང་། དེ་ཐམས་
ཅད་མཐར་འཚང་རྒྱ་བའི་ཐབས་འབའ་ཞིག་ཡིན་ཏེ། མཚན་ཡང་དག་པར་བརྗོད་
པ་ ལས། ཐེག་ པ་ གསུམ་ གྱི་ ངེས་ འབྱུང་ ལ། ། །ཐེག་ པ་ གཅིག་ གི་ འབྲས་ བུར་
གནས། །ཞེས་གསུངས་པ་ལྟར་རོ། །འབྲས་བུ་སངས་རྒྱས་ཀྱི་གོ་འཕང་ཐོབ་པ་ལ་
རྒྱུ་ཐབས་ཤེས་གཉིས་ཚང་དགོས་ཚུལ་དང་། རྒྱུ་མ་ཚང་ན་མི་འགྲུབ་པའི་ཚུལ་
སོགས་ནི་ཐུན་མོང་བའི་ལམ་གྱི་གནད་བསྟན་པ་དབུ་མའི་ལྟ་ཁྲིད་བློ་བཟང་ཞལ་
ལུང་དུ་བཤད་ཟིན་ཏོ། །ཐེག་པ་ཆེན་པོ་ལ་རྒྱུ་ཕ་རོལ་དུ་ཕྱིན་པའི་ཐེག་པ་དང་།
འབྲས་བུ་རྡོ་རྗེ་ཐེག་པ་གཉིས་གསུངས་པ་ལས། རྡོ་རྗེའི་ཐེག་པ་ནི་སངས་རྒྱས་ཀྱི་
གོ་འཕང་ བསྒྲུབ་པ་ལ་ཆེས་མྱུར་ཞིང་ཟབ་པ་ཡིན་པས། ལམ་ཐུན་ མོང་ བ་ ལ་
སྦྱངས་ པའི་ འོག་ ཏུ་ ངེས་ པར་ སྔགས་ལ་འཇུག་དགོས་ཏེ། རྗེ་བླ་མས། འདི་ན་
- 229-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༥༽
རྫོགས་སངས་རྒྱས་སུ་བགྲོད་པ་ལ། །ཟབ་མོ་རྡོ་རྗེ་ཐེག་དང་ཕར་ཕྱིན་ཐེག །རྣམ་
་གཉིས་ཡོད་གསང་སྔགས་ཕར་ཕྱིན་ལས། ཤིན་ཏུ་ཁྱད་པར་འཕགས་པ་ཡིན་
ནོ་ཞེས། །ཉི་མ་ཟླ་བ་ལྟ་བུར་ཀུན་ཏུ་གྲགས། །ཚིག་དེ་བདེན་པའི་ཚིག་ཏུ་འདོད་
བཞིན་དུ། །ཟབ་མོའི་ཐེག་དེ་ཇི་ལྟ་བུ་ཞིག་ཅེས། །ཚོལ་བར་མི་བྱེད་མཁས་པའི་
ཁུར་ འཛིན་ པ། ། །དེ་ འདྲ་ དེ་ ཡང་ཤེས་ རབ་ ཅན་ ཡིན་ན། །དེ་ ལས་ གཞན་ པའི་
དབང་པོ་རྟུལ་པོ་གང་། །ཤིན་ཏུ་ཕྲད་དཀའ་གོང་ན་མེད་པའི་ལམ། །འདི་འདྲ་
ཡལ་བར་འདོར་བ་ཀྱེ་མའོ་མཚར། །དེ་ཉིད་ཕྱིར་ན་རྒྱལ་བའི་ཐེག་པ་མཆོག །
སངས་རྒྱས་ལས་ཀྱང་དཀོན་པའི་རྡོ་རྗེ་ཐེག །དངོས་གྲུབ་གཉིས་ཀྱི་གཏེར་གྱུར་
ཟབ་ མོ་ དེར། །ཞུགས་ ནས་ འབད་ པ་ མང་ པོས་ རིང་ དུ་ སྦྱངས། །ཚུལ་ འདི་
བསམས་ཤིང་མདུན་མ་ལེགས་ནས་གདའ། བཀའ་དྲིན་ཆེའོ་རྗེ་བཙུན་མཁྱེན་
པའི་ གཏེར། །ཞེས་ གསུངས་ སོ། །སྔགས་ ལ་ འཇུག་ པའི་ ཚུལ་ ནི། རྗེ་ བླ་ མས།
ཐུན་མོང་ལམ་སྦྱངས་སྣོད་དུ་གྱུར་པ་ན། །ཐེག་པ་ཀུན་གྱི་མཆོག་གྱུར་རྡོ་ རྗེའི་
ཐེག །སྐལ་བཟང་སྐྱེ་བའི་འཇུག་ངོགས་དམ་པ་དེར། །བདེ་བླག་ཉིད་དུ་འཇུག་
པར་བྱིན་གྱིས་རློབས། །ཞེས་གསུངས་པ་ལྟར་ལམ་ཐུན་མོང་བས་ རྒྱུད་ སྦྱངས་
ནས་ངེས་འབྱུང་བྱང་སེམས་ཡང་དག་པའི་ལྟ་བ་གསུམ་ལ་མྱོང་བ་བརྟན་པོ་རྙེད་
ཅིང༌། ལྷག་པར་བྱང་ཆུབ་ཀྱི་སེམས་ཤུགས་དྲག་ཏུ་འཕེལ་ནས་རང་གི་ངོས་ནས་
འཁོར་བ་མ་སྟོངས་ཀྱི་བར་དུ་སེམས་ཅན་གྱི་དོན་བྱེད་པ་ལ་སྐྱོ་ངལ་གཏན་ནས་
མེད་པའི་བརྩོན་འགྲུས་ཡོད་ཀྱང་། སེམས་ཅན་རྣམས་སྡུག་བསྔལ་གྱིས་ཉམ་ཐག་
པའི་ཚུལ་བསམས་པ་ན་སྐད་ཅིག་རེ་རེས་ཀྱང་འཚང་རྒྱ་བ་ལ་ཆེས་རིངས་པའི་
བསམ་པ་ཤུགས་དྲག་པོ་སྐྱེས་པ་ན། སངས་རྒྱས་ཀྱི་གོ་འཕང་མྱུར་བ་ཉིད་དུ་སྟེར་
-230-

རྡོ་རྗེ་ཐེག་པའི་ལམ་གྱི་གནད་གསལ་བར་སྟོན་པའི་མན་ངག་ཟུང་འཇུག་གཞལ་མེད་ཁང་དུ་བགྲོད་པའི་ཉེ་ལམ།
བའི་ཉེ་ལམ་ཟབ་མོ་རྡོ་རྗེ་ཐེག་པ་ལ་འཇུག་པར་བྱའོ། །ཕར་ཕྱིན་ཐེག་པ་ལས།
སྔགས་ལམ་མྱུར་ཞིང་ཟབ་པའི་ཚུལ། སྔགས་ལམ་ལ་ནི་ཕར་ཕྱིན་ཐེག་པ་ལ་མེད་
པའི་ ཁྱད་ ཆོས་ འབྲས་ བུ་ ལམ་ བྱེད་ ཀྱི་ མན་ ངག་ ཁྱད་ པར་ ཅན་ ཞིག་ ཡོད་ ལ།
སྔགས་ཀྱི་ནང་ནས་ཀྱང་བླ་མེད་ལ་ནི་སྟོང་ཉིད་སྒོམ་པའི་ཚེ་བློ་གཅིག་གིས་སྐུ་
གཉིས་ཀ་བསྒྲུབ་ནུས་པ་དང་། ཁྱད་པར་གཉིས་སྣང་འཁྲུལ་པ་འཇོམས་པ་ལ་
མཐུ་ཕུལ་དུ་བྱུང་བའི་ཡུལ་ཅན་གྱི་ཡེ་ཤེས་ཁྱད་པར་ཅན་ཞིག་བསྐྱེད་དུ་ཡོད་པས་
ལམ་མྱུར་བ་ཡིན་ནོ། ། །འབྲས་བུ་ ལམ་ བྱེད་ ཀྱི་ ཚུལ་ནི་སྣོད་བཅུད་ཐམས་ཅད་
ལ་མ་དག་པའི་སྣང་ཞེན་སྦྱངས་ནས་དག་པའི་རྟེན་དང་བརྟེན་པར་སྒོམ་པ་སྟེ།
ལུས་ ལ་ མ་ དག་ པའི་ སྣང་ ཞེན་ སྦྱངས་ ནས་ རྡོ་ རྗེ་ སེམས་ དཔའི་ སྐུར་ བསྒོམ།
གནས་ལ་མ་དག་པའི་སྣང་ཞེན་སྦྱངས་ནས་དག་པའི་ཞིང་དུ་བསྒོམ།
ལོངས་སྤྱོད་
ལ་མ་དག་པའི་སྣང་ཞེན་སྦྱངས་ནས་ཡེ་ཤེས་རང་སྣང་གི་མཆོད་རྫས་སུ་བསྒོམ།
བྱ་བྱེད་ལ་མ་དག་པའི་སྣང་ཞེན་སྦྱངས་ནས་སངས་རྒྱས་ཀྱི་མཛད་པ་འཕྲིན་ལས་
སུ་བསྒོམས་ཏེ་དག་པ་རབ་འབྱམས་འབའ་ཞིག་ཏུ་བསྒོམས་ནས་སྐད་ཅིག་རེ་རེ་
ལ་ཡང་ཚོགས་རླབས་པོ་ཆེ་རྫོགས་པར་འགྱུར་བ་དང་། ལས་ཀྱི་སྒྲིབ་པ་ཆེན་པོ་
རྣམས་མྱུར་དུ་སྦྱོང་ནུས་པ་དང་། རྒྱལ་བ་སྲས་བཅས་ཀྱི་བྱིན་རླབས་ཐམས་ཅད་
སྐད་ཅིག་རེ་རེ་ལའང་རྒྱུད་ལ་འཇུག་ནུས་པ་དང་། ལྷག་པར་བླ་མེད་ལ་ནི་བསྒོམ་
བྱའི་ཡུལ་གྱི་སྟོང་ཉིད་ལ་ཁྱད་པར་མེད་ཀྱང་། སྒོམ་བྱེད་ཡུལ་ཅན་ལྷན་སྐྱེས་ཀྱི་
ཡེ་ཤེས་ཁྱད་པར་ཅན་ཞིག་བསྐྱེད་ནས་དེའི་མཐུས་གཉིས་སྣང་འཁྲུལ་པའི་བག་
ཆགས་མྱུར་དུ་སྦྱོང་ནུས་པ་དང་། བློ་གཅིག་པུ་དེའི་སྟེང་ནས་གཟུགས་སྐུ་དང་ཆོས་
སྐུ་གཉིས་ཀའི་རྒྱུ་དུས་གཅིག་ཏུ་བསྒྲུབ་ནུས་པས་སྔགས་ལམ་སྤྱི་དང་། ཁྱད་པར་
- 231 -

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ།
བླ་མེད་ལམ་མྱུར་བ་ཡིན་ནོ། །དེ་ལྟར་ཡོངས་དག་བཞི་དང་ལྡན་ཞིང་ཐབས་ཤེས་
དབྱེར་མེད་དུ་སྦྱོར་བའི་རྡོ་རྗེ་སེམས་དཔའི་རྣལ་འབྱོར་དེ་ལ་རྡོ་རྗེའི་ཐེག་པ་ཞེས་
བྱ་ཞིང་། འབྲས་བུའི་ཐེག་པ་ཞེས་ཀྱང་བྱ། གསང་སྔགས་ཞེས་ཀྱང་བརྗོད་དོ། །
དེ་འདྲ་བའི་རྡོ་རྗེ་ཐེག་པ་སྟོན་པའི་རྒྱུད་དེ་ལ་ཡང་བྱ་རྒྱུད་སྤྱོད་རྒྱུད་རྣལ་འབྱོར་
རྒྱུད་རྣལ་འབྱོར་བླ་ན་མེད་པའི་རྒྱུད་བཞིར་གསུངས་པ་ལས། དེ་ཐམས་ཅད་ཀྱི་
ནང་ནས་མཆོག་ཏུ་གྱུར་པ་སྙིགས་དུས་ཀྱི་ཚེ་ཐུང་གཅིག་ལ་སངས་ རྒྱས་ཀྱི་གོ་
འཕང་སྟེར་བར་བྱེད་པའི་ཉེ་ལམ་སྟོན་པའི་རྒྱུད་ནི་རྣལ་འབྱོར་བླ་མེད་ཀྱི་རྒྱུད་
ཉིད་དོ། །སྔགས་བླ་མེད་ལ་ཇི་ལྟར་འཇུག་པའི་ཚུལ་ནི། རྗེ་བླ་མས། ཐུན་མོང་
ལམ་སྦྱངས་སྣོད་དུ་གྱུར་པ་ན། །དབང་བཞི་བསྐུར་བས་སྐུ་བཞི་འགྲུབ་ངེས་ཀྱི། །
ནུས་པ་འཇོག་བྱེད་དྲི་མ་རྣམ་པ་བཞི། །འཁྲུངས་ཞིང་རིམ་གཉིས་སྒོམ་ལ་དབང་
བར་ཤོག ། །ཅེས་གང་གསུངས་པ་ལྟར། རྡོ་རྗེ་སློབ་དཔོན་མཚན་ཉིད་ དང་ ལྡན་
པའི་ཞབས་དྲུང་དུ་དབང་བཞི་རྣམ་པར་དག་པ་ཐོབ། དབང་དུས་སུ་ཁས་བླངས་
པའི་དམ་ཚིག་དང་སྡོམ་པ་རྣམས་མིག་གི་འབྲས་བུ་ལྟར་བསྲུང༌། ཁྱད་པར་རྩ་
ལྟུང་གིས་གོས་ན་རྒྱུད་ལ་ཡོན་ཏན་ཤིན་ཏུ་སྐྱེ་དཀའ་བར་གསུངས་པས་རྩ་ལྟུང་
གིས་མ་གོས་པ་ལ་སྲོག་བསྡོས་བྱའོ། །དེ་ལྟར་དམ་ཚིག་དང་སྡོམ་པ་རྣམ་པཪ་
དག་པ་ཞིག་བྱུང་ན་སྐྱེ་བ་བཅུ་དྲུག་ཚུན་ལ་ངེས་པར་འཚང་རྒྱ་བར་གསུངས་པས།
བདག་ལེགས་སུ་འདོད་པ་རྣམས་ཀྱིས་ནི་དམ་ཚིག་དང་སྡོམ་པ་བསྲུང་བ་ལ་གཙོ་
བོར་བྱ་ཡི། དམ་སྡོམ་ཡལ་བར་དོར་ནས་ལམ་སྒོམ་པ་ལ་འབད་བློ་བྱས་ཀྱང་རྩ་
བ་ཆད་པའི་ལྗོན་པ་ལས་འབྲས་བུ་རེ་བ་ལྟར་ངལ་བ་འབྲས་མེད་དུ་འགྱུར་ཞེས་
གྲུབ་མཆོག་དམ་པ་ཐམས་ཅད་མཐུན་པར་གསུངས་སོ། །དེ་ལྟར་དམ་ཚིག་དང་
-232-

རྡོ་རྗེ་ཐེག་པའི་ལམ་གྱི་གནད་གསལ་བར་སྟོན་པའི་མན་ངག་ཟུང་འཇུག་གཞལ་མེད་ཁང་དུ་བགྲོད་པའི་ཉེ་ལམ།
སྡོམ་པ་དག་པ་གཞིར་བཞག་ནས་ལམ་རིམ་པ་གཉིས་བསྒོམ་པ་ལ་འཇུག་དགོས་
པས། རྒྱུད་དོན་ལ་མཁས་པའི་བཤེས་གཉེན་དམ་པ་ཚུལ་བཞིན་དུ་བསྟེན་ནས་
ལམ་ རིམ་ པ་ གཉིས་ ལ་ མཁས་ པར་བྱས་ནས་ཉམས་སུ་ལེན་པ་ན། ཐོག་མར་
བསྐྱེད་རིམ་བསྒོམ་ཏེ་མྱོང་བ་ཐོན་པར་བྱས། དེ་ནས་རྫོགས་རིམ་བསྒོམ་དགོས་
ཏེ། བསྐྱེད་རིམ་ལ་མྱོང་བ་མ་ཐོན་པར་རྫོགས་རིམ་སྒོམ་བློ་བྱས་ཀྱང་ ཇི་ ལྟ་བ་
བཞིན་ སྐྱེ་ བ་ མི་ འོང་ ཞེས་ རྗེ་ བླ་ མས་གསུངས་ སོ། །འོན་ ཀྱང་ སྔགས་ ཀྱི་ བག་
ཆགས་འཇོག་ཕྱིར་བསྐྱེད་རྫོགས་གཉིས་ཀ་ལ་ཤར་སྒོམ་ཡང་ཡང་བྱེད་པ་ཤིན་ཏུ་
ལེགས་སོ། །དེ་ཡང་བསྐྱེད་རིམ་གྱི་སྐབས་སུ་རང་གི་ཡིད་ངོར་སྐྱེ་འཆི་བར་དོ་
གསུམ་རྒྱལ་བའི་སྐུ་གསུམ་དུ་བསྒྱུར་བའི་ཐབས་མཁས་ཀྱི་རྣལ་འབྱོར་རྒྱུད་སྡེའི་
དགོངས་པ་གྲུབ་ཆེན་ཚད་ལྡན་གྱིས་བཀྲལ་བའི་སྒྲུབ་ཐབས་ཀྱི་ཡན་ལག་ཡོངས་
སུ་རྫོགས་པར་ཚང་བ་ཞིག་ལ་བསླབས་ཏེ་དཀྱིལ་འཁོར་གྱི་འཁོར་ལོ་ཡོངས་སུ་
རྫོགས་པ་ཞིག་ལ་ང་རྒྱལ་དང་གསལ་སྣང་འདོན་ཞིང་། ཟབ་གསལ་གཉིས་སུ་
མེད་པའི་ཚུལ་ལ་མོས་པ་བརྟན་པོའི་སྒོ་ནས་ཉམས་སུ་བླངས་བས་ལས་ཀྱི་སྒྲིབ་
པ་མང་པོ་འདག་ཅིང་བསོད་ནམས་དཔག་ཏུ་མེད་པར་འབྱུང་བ་དང་། ལྷག་པར་
རྫོགས་རིམ་ཟབ་མོའི་དགེ་རྩ་སྨིན་བྱེད་ཁྱད་པར་ཅན་དུ་འགྲོ་བས། བསྐྱེད་རིམ་
སྔོན་དུ་བཏང་ནས་རྫོགས་རིམ་བསྒོམ་ན་སྐྱེ་སླ་བ་དང་ཡོངས་སུ་རྫོགས་པར་སྐྱེ་བ་
ཞིག་འབྱུང་ངོ་། །དེ་ལྟར་རིམ་པ་དང་པོ་ལ་སློབ་པ་སྔོན་དུ་བཏང་ནས་རྫོགས་རིམ་
བསྒོམ་པ་ལ་འཇུག་པ་ན་བླ་མའི་རྣལ་འབྱོར་ལམ་གྱི་སྲོག་ཏུ་བྱས་ནས་རྩ་གསུམ་
འཁོར་ལོ་བཞི་ལྡན་གསལ་བཏབ་སྟེ་རྡོ་རྗེའི་ལུས་ལ་གནད་དུ་བསྣུན་པའི་ཚུལ་
ཤེས་པ་ཤིན་ཏུ་གལ་ཆེའོ། །དེ་ཡང་རྒྱུད་སོ་སོ་དང་། གྲུབ་ཆེན་སོ་སོའི་མན་ངག་
-233-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༥༽
གིས་ཐོག་མར་གནད་དུ་བསྣུན་པའི་སྒོ་མི་འདྲ་བ་མང་དུ་གསུངས་ཀྱང་མཐར་སྙིང་
ག་ལ་གཞོལ་བ་ནི་ཐམས་ཅད་ལ་འདྲའོ། །དྲིལ་བུ་ཞབས་ཀྱིས་ནི་ཐོག་མ་ནས་
སྙིང་ག་ལ་གནད་དུ་བསྣུན་པའི་ཚུལ་གསུངས་སོ། །དེ་ཡང་རྫོགས་རིམ་གྱི་རྟོགས་
པ་གང་སྐྱེ་བ་ཐམས་ཅད་ལུས་ལ་གནད་དུ་བསྣུན་པ་ཁོ་ན་ལས་སྐྱེ་དགོས་ཤིང་།
རྫོགས་རིམ་གྱི་གཙོ་བོ་སྒྱུ་ལུས་དང་འོད་གསལ་གཉིས་ཐོབ་པ་སྙིང་གའི་རྩ་མདུད་
གྲོལ་བ་ལ་ངེས་པར་ལྟོས་པས། སྙིང་གར་གནད་དུ་བསྣུན་པ་གཙོ་བོར་གསུངས་
སོ། །རྡོ་རྗེའི་ལུས་ལ་གནད་དུ་བསྣུན་པ་ལས་བྱུང་བའི་རྫོགས་རིམ་དེ་ལ་ལམ་
རིམ་པ་ལྔ་ཡོད་ཅིང་། རིམ་པ་ལྔའི་སྒོ་ནས་ ཉམས་ སུ་ བླངས་ པ་ འཁྲས་ བུ་ཟུང་
འཇུག་རྡོ་རྗེ་འཆང་གི་གོ་འཕང་ཐོབ་པར་འགྱུར་རོ། །འབྲས་བུ་ཟུང་འཇུག་དེ་ནི་
སྐུ་དག་པ་ སྒྱུ་མའི་སྐུ་དང་། ཐུགས་དག་ པ་ དོན་ གྱི་འོད་ གསལ་གཉིས་ཟུང་ དུ་
འཇུག་པར་མཐར་ཐུག་པའི་མི་སློབ་པའི་ཟུང་འཇུག་ཡིན་ལ།
ཀྱི་སྐུ་འགྲུབ་པའི་རྒྱུ་ནི་སྒྱུ་མའི་སྐུ་དང༌། ཐུགས་འོད་གསལ་ཆོས་ཀྱི་སྐུ་འགྲུབ་
དེ་འདྲའི་གཟུགས་
པའི་རྒྱུ་ནི་བདེ་སྟོང་དབྱེར་མེད་ཀྱི་ཡེ་ཤེས་ཡིན་ནོ། །དེ་ཡང་གཟུགས་སྐུ་བསྒྲུབ་པ་
ལ་ཕར་ཕྱིན་ཐེག་པ་རྣམས་ཀྱིས་བསྐལ་ཆེན་གྲངས་མེད་གསུམ་གྱི་རིང་ཚོགས་
གསོགས་དགོས་པ་དེ་བླ་མེད་ཀྱི་ལམ་གྱིས་ཚེ་ཐུང་གཅིག་ལ་ཚོགས་རྫོགས་པར་
འགྱུར་བ་ནི་སྒྱུ་མའི་སྐུ་དེའི་མཐུ་དང་། ཕར་ཕྱིན་ཐེག་པའི་ལུགས་ལ་བསྐལ་ཆེ